stanford-oval/wikipedia huggingface dataset:
Garten of Banban

| Garten of Banban |
| --- | --- |

Kehittäjä:  Euphoric Brothers
Julkaisija:  Euphoric Brothers
Jakelija:   Useita Steam Google Play App Store Epic Games Store PlayStation Store (1–4) Nintendo eShop (1–4) Microsoft Store (1–4) 
Julkaistu:   Lista Garten of Banban 0: 21. helmikuuta 2025 Garten of Banban: 6. tammikuuta 2023 Garten of Banban 2: 3. maaliskuuta 2023 Garten of Banban 3: 5. toukokuuta 2023 Garten of Banban 4: 11. elokuuta 2023 Garten of Banban 5: ? Garten of Banban 6: 20. joulukuuta 2023 Garten of Banban 7: 10. toukokuuta 2024  Garten of Banban 8: 2025 
Lajityyppi:  Seikkailupeli, Indie-videopeli, Toimintapeli
Pelimuoto:  Yksinpeli
Alusta:   Useita Microsoft Windows Android iOS PlayStation 4 (1–4) PlayStation 5 (1–4) Nintendo Switch (1–4) Xbox One (1–4) Xbox Series X/S (1–4) 
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
Viidennen luvun logo.
Garten of Banban on Euphoric Brothersin kehittämä ja julkaisema videopelisarja. Pelisarjan pelit ovat lajityypeiltään seikkailu-, Indie- ja toimintapelejä. Pelisarjan ensimmäinen osa julkaistiin 6. tammikuuta 2023, toinen osa 3. maaliskuuta 2023, kolmas 5. toukokuuta 2023, neljäs 11. elokuuta 2023, kuudes 20. joulukuuta 2023 ja seitsemäs 10. toukokuuta 2024. Pelisarjan kahdeksas osa, Garten of Banban 8, julkaistaan vuonna 2025. 25. lokakuuta 2024 Euphoric Brothers julkisti pelisarjan esiosan Garten of Banban 0:n, jonka julkaisuaikaa he eivät kuitenkaan ole paljastaneet muuten kuin, että se julkaistaan ennen kahdeksatta osaa. Myöhemmin he ilmoittivat julkaisuajaksi 21. helmikuuta 2025. Pelisarja näyttää hypänneen yli viidennen osan, joka on kuitenkin tuotannossa, mutta jonka julkaisuaikaa ei ole julkistettu.
17. toukokuussa 2024 Euphoric Brothers tiedotti, että neljä ensimmäistä lukua julkaistaan PlayStation 4:lle, PlayStation 5:lle, Nintendo Switchille, Xbox Onelle ja Xbox Series X/S:lle. Luvut julkaistiin PlayStation 4:lle ja 5:lle 30. toukokuuta 2024, Nintendo Switchille 20. kesäkuuta 2024 ja Xboxeille 25. kesäkuuta 2024. 8. marraskuuta Euphoric Brothers ilmoitti, että kuudes luku on julkaistu samoille konsoleille. Julkaisu tapahtui 31. lokakuuta 2024. Noin kahden kuukauden päästä 19. joulukuuta myös seitsemäs luku julkaistiin konsoleille.
Pelistä on julkaistu kaksi spin-offia, Garten of Banban: Punchrush, joka on julkaistu Androidille ja iOS:lle. ja Jule Gamesin kanssa yhteistyössä tehty ja Robloxiin julkaistu Garten of Banban RP. Lisäksi yhteistyössä Jule Gamesin kanssa ensimmäinen luku on julkaistu Robloxiin ja toinen luku ollaan julkaisemassa sinne. Kehitteillä on myös kaksi muuta spin-offia, Missing Banban ja Karting of Banban.
Juoni > Garten of Banban

Peli sijoittuu Banban's Kindergarteniin (suom. Banbanin päiväkoti), joka on suljettu viimeaikaisten tapausten vuoksi, joissa kaikki päiväkodissa käyneet lapset katosivat. Pelissä pelaaja on hahmo, joka on oletettavasti vanhempi, joka väsyttyään siihen, ettei kukaan löydä kadonnutta lastaan, päätti mennä päiväkotiin ja etsiä itse omansa ja muut kadonneet lapset. Hitaasti hän alkaa saamaan selville päiväkodin kauhistuttavia salaisuuksia.
Juoni > Garten of Banban 2

Pelaaja herää makaamasta Worker Liftillä, joka murskaa tällä hetkellä tajuttomana olevaa Jumbo Joshia. Pelaaja etenee The Hubiin, jossa hän siirtyy viestintäsektorille ja kuulee kaiuttimista äänen, joka esittäytyy turvamieheksi. Hän selittää, että hän meni turvatoimistoon ja ovet menivät hänen takanaan lukkoon. Hän pyytää apua päästäkseen ulos. Hän avaa taukohuoneen ja lähettää pelaajan huoltohuoneeseen. Suoritettuaan asiakasrekisteröinnin kertaustaulun pulman, pelaaja saa limetinvihreän avainkortin ja avaa huoltohuoneen oven.
Kävellessään kohti huonetta pelaaja menee alas useita portaita, joissa hän löytävät erittäin suuren alueen tyhjillä hyllyillä. Hän käyttää droonia pulman suorittamiseen ja huoneen lukituksen avaamiseen, mutta kerättyään vaaleansinisen avainkortin huoneeseen, Nabnab juoksee pimeydestä ja alkaa jahtaamaan pelaajaa, joka kuitenkin onnistuu pakenemaan portaille, jossa tunnelinäköön lukittu Nabnab törmää seinään ja menee tajuttomaksi.
Pelaaja pakenee paikalta ja kiiruhtaa turvatoimistoon päästämään turvamiehen (todellisuudessa Banban) ulos. Kun hän tulee huoneeseen, ketään ei ole sisällä, mutta pöydällä on lappu, jossa lukee: "If you read this fast enough, you might be able to escape, but I’m going to hit you very, very hard :)" (suom. "Jos luet tämän tarpeeksi nopeasti, saatat päästä pakoon, mutta aion löyödä sinua erittäin, erittäin kovaa :)".) Ennen kuin pelaaja ehtii lukemaan sen loppuun, Banban lyö häntä takaraivoon ja selittää, että hän on vanginnut pelaajan saadakseen täydellisen kirurgisen näytteen ja kaikki hänen avainkorttinsa. Tämän jälkeen Banban vie tajuttoman pelaajan lääketieteelliselle sektorille, jossa hän tekee hänelle leikkauksen ja ottaa oletettavasti hänen haimansa. Sitten hän ompelee pelaajan ja vie hänet lääketieteellisen sektorin varastotilaan.
Juoni > Garten of Banban 4

Pelaaja aloittaa siitä, mihin hissi jättää hänet. Sheriffi seuraa pelaajaa ja Tamataki ja Chamataki alkavat jahtaamaan pelaajaa, kunnes tämä lopulta jouttu umpikujaan käytävän päähän. Tämän jälkeen Sheriffi sieppaa pelaajan, joka myöhemmin herää ja Toadster alkaa kuulustelemaan häntä. Tämän jälkeen he menevät kuningattaren linnaan. Siellä he puhuvat tämän tehtävästä pelastaa lapset, mutta tällä hetkellä heidän on saatava käsiinsä osat, jotka huononsivat heidän nykyistä tilannettaan. He saavat kuusi lippua ja he menevät ilmanvaihtosektorille. Kun pelaaja jää loukkuun pimeään huoneeseen, he kohtaavat ensimmäisen kerran Bitteriglen vasemman käsivarren, joka oli ansa. Toadster avaa oven ja heittää yhden rupikonnatähdistään. He pääsevät ilmanvaihtohuoneeseen, jossa Nabnab tekee ansan. He menevät aina Shut the Vent -järjestelmään asti ja saavat osan. Hissin ensimmäinen osa laitettiin. Keskusteltuaan Kuningatar Bouncelian kanssa, vanhempi menee The sairaalaan. Opila Bird ja Tarta Bird jäivät Sheriffin vangiksi ja heidät laitettiin sairaalaan, Stinger Flynn ja Banban selvisivät viime osan taistelusta, ja Banban ilmestyy sairaalaan, jossa hän halusi sovittaa tekonsa heille osallistumalla hissitilanteeseen ja Stinger on loukussa The Cellissä käytävän päässä. Stinger syyttää pelaajaa siitä, että tämä ei noudattanut hänen neuvojaan. Hän laittaa pelaajan uneen, joka selittää edellistä unta. Hä heräävät ja menevät Banbanin luokse ja ollessaan matkalla ruokintasektorille, Banban esittelee itsensä nimellä Uthman Adam -nimiseksi henkilöksi. Ruokintasektorilla he avaavat kaksi ovea.
Ennen kuin pelaaja saa toisen osan hissistä, he suunnittelevat antavansa herra Kabob Manin yksinäiselle ystävälle, mutta Nabnab varastaa hänet. He jahtaavat häntä ja Nabnab ja Banban taistelevat huoneessa. Pelaaja saa toisen palan ja laittaa sen hissiin ja puhuu vielä kerran kuningatar Bouncelialle. He päättää mennä yksin viimeiselle sektorille, jossa on työntekijöiden harjoittelu -sektori.
Juoni > Garten of Banban 7

Seitsemännessä osassa pelaajan on löydettävä Syringeon, jonka avulla Sir Dadadoo ja tämän kätyrit voitettaisiin. Pelaaja löytääkin hänet, mutta tämä on vihamielinen häntä kohtaan. Kuitenkin pelaaja viritettyä Syringeonille ansan, johon tämä lankeaa ja saa kimppuunsa yhden Sir Dadadoon Naughty Onesista. Syringeon pyytää pelaajaa tappamaan sen luvaten olla satuttamatta pelaajaa ja auttaa Sir Dadadoon lyömisessä. Pelaaja tappaa Naughty Onesin ja Syringeon pitää lupauksensa. Hän suunnittelee, että Sir Dadadoon voisi lyödä Jumbo Joshin avulla, joka on niin iso, että pärjäisi hänelle ja hänen kätyreilleen. Jumbo Josh pitäisi vain löytää, joten Syringeon lähettää pelaajan etsimään hänet. Etsinnän aikana pelaaja muun muassa tapaa Sheriffi Toadsterin ja saa vastaansa Sir Dadadoon pahaksi muuttaman Bittergigglen. Pelaaja pakenee ja päätyy Toadsterin luo, jonka kanssa pakenee sisälle, mutta Bittergiggle murtaa oven ja hyökkää Toadsterin kimppuun, joka onnistuu potkaisemaan hänet pois ja heittämään häntä heittotähdellä. Tämän seurauksena Bittergiggle muuntautuu takaisin, mutta on haavoittunut kuollettavasti. Pelaaja jättää kuolleen Bittergigglen ja häntä surevan Toadsterin ja jatkaa etsintää. Hän ei löydä Jumbo Joshia, mutta löytää givanium-ainetta, jota Syringeon käyttää hänen houkuttelemiseensa paikalle. Hän houkuttelee myös Sir Dadadoon paikalle, ja he onnistuvat voittamaan tämän. Kuitenkin taistelun seurauksena palaaja menettää tajuntansa. Hän herää sairashuoneelta, jossa on myös Syringeon ja huonosti voiva Stinger Flynn. Huoneessa on myös kuva, jossa on monta pelin hahmoa. Stinger Flynn huomaa, että kuvassa olevan Banbanin takana näyttää olevan jotain, jolloin pelaaja alkaa repimään Banbanin kuvaa. Syringeon yrittää kieltää pelaajaa, mutta tämä jatkaa, jolloin Banbanin takaa paljastuu Banbanin näköinen sininen olento, jolla ei ole syntymäpäivähattuja ja jolla on keltaista suun alla ja silmien ylä- ja alapuolella. Heti tämän jälkeen Syringeon hyökkää pelaajan kimppuun, mihin luku päättyy.
Juoni > Trailerit

Garten of Banban 0 sijoittuu aikaan ennen pelisarjan tapahtumia, jolloin Banban on vasta lapsi. Pelissä tutustutaan päiväkodin alkuperään, ja sen trailerissa nähdään osia eräästä huoneesta, minkä jälkeen sen ovet avautuvat ja Banban ja Nabnab kurkkaavat oviaukosta sisään.
Juoni > Garten of Banban 8

Kahdeksannen luvun trailerissa Banban avaa erään kaapin, josta paljastuu edellisen luvun lopussa Banbanin kuvan takaa paljastunut epäviralliselta nimeltään Flumbo, jolle Banban sanoo "Hi. It's been a long." (suom. Hei. Siitä on aikaa.) Tämän jälkeen nähdään joka luvussa nähtävä maalaus, johon ilmestyy lisää hahmoja sitä mukaa, kun pelaaja etenee syvemmälle Garten of Banbaniin, mutta muista maalauksista poiketen Flumbo on Banbanin tilalla ja Banban sen sijaan toisessa maalauksessa muiden hahmojen kuten Sir Dadadoon, Syringeonin ja Bittergigglen kanssa.
Ääninäyttelijät

| 0 | 1 | 2 |
| --- | --- | --- |
|  Ghepo  | … |  Banban, Mr. Kabob Man   |
|  Paul Hikari  | … |  Sheriffi Toadster   |
|  Ty Coker  | … |  Bittergiggle   |
|  Faris  | … |  Stinger Flynn   |
|  Erin Nicole Lundquist  | … |  Kuningatar Bouncelia   |
|  Hayah Amgad  | … |  Banbaleena   |
|  Noha G.  | … |  Slow Seline   |
|  Caylus/Infinite  | … |  Isopäinen narri   |
|  Thinknoodles  | … |  Puolikas narri   |
Hahmot > Esiintymiset

| Hahmo | Luku> 0 | Luku> I | Luku> II | Luku> III | Luku> IV | Luku> V | Luku> VI | Luku> VII | Luku> VIII |
| --- | --- | --- | --- | --- | --- | --- | --- | --- | --- |
| Pelaaja |  |  |  |  |  |  ? |  |  |  |
| Opila Bird |  |  |  |  |  |  ? |  |  |  ? |
| Jumbo Josh |  |  |  |  |  |  ? |  |  |  ? |
| Nabnab |  |  |  |  |  |  ? |  |  |  ? |
| Banban |  |  |  |  |  |  ? |  |  |  |
| Kapteeni Fiddlesin miehistö |  |  |  |  |  |  ? |  |  |  ? |
| Zolphius |  |  |  |  |  |  ? |  |  |  ? |
| Banbaleena |  |  |  |  |  |  ? |  |  |  ? |
| Opila Chick |  |  |  |  |  |  ? |  |  |  ? |
| Tarta Chick |  |  |  |  |  |  ? |  |  |  ? |
| Slow Seline |  |  |  |  |  | ? |  |  | ? |
| Stinger Flynn |  |  |  |  |  | ? |  |  | ? |
| Nabnaleena |  |  |  |  |  | ? |  |  | ? |
| Kapteeni Fiddles |  |  |  |  |  | ? |  |  | ? |
| Tarta Bird |  |  |  |  |  | ? |  |  | ? |
| Herra Kabob Man |  |  |  |  |  | ? |  |  | ? |
| Tamataki & Chamataki |  |  |  |  |  | ? |  |  | ? |
| Sheriffi Toadster |  |  |  |  |  | ? |  |  | ? |
| Kuningatar Bouncelia |  |  |  |  |  | ? |  |  | ? |
| Bittergiggle |  |  |  |  |  | ? |  |  | ? |
| Choo-Choo Charles |  |  |  |  |  | ? |  |  | ? |
| Koenarrit |  |  |  |  |  | ? |  |  | ? |
| Kittysaurus |  |  |  |  |  | ? |  |  | ? |
| The Nanny |  |  |  |  |  | ? |  |  | ? |
| Tuhmat |  |  |  |  |  | ? |  |  | ? |
| Sir Dadadoo |  |  |  |  |  | ? |  |  | ? |
| Givanium Infants |  |  |  |  |  | ? |  |  | ? |
| Syringeon |  |  |  |  |  | ? |  |  | ? |
| Nimeämättömät kaupunkilaiset |  |  |  |  |  | ? |  |  | ? |
| Givanium Baby |  |  |  |  |  | ? |  |  | ? |
| Flumbo (epävirallinen nimi) |  |  |  |  |  | ? |  |  |  |
| Givanium Blobs |  |  |  |  |  | ? |  |  | ? |
| Truffletoot |  |  |  |  |  | ? |  |  | ? |
| Ramamba |  |  |  |  |  | ? |  |  | ? |
Palkinnot ja ehdokkuudet

| Vuosi | Palkintogaala | Kategoria | Peli | Tulos |
| --- | --- | --- | --- | --- |
| 2024 | Roblox Innovation Awards 2024 | Best Branded Experience | Garten of Banban RP | Voitto |
Aiheesta muualla

Euphoric Brothers Instagramissa
Euphoric Brothers Twitterissä
Euphoric Brothers YouTubessa
Euphoric Brothers Robloxissa
Ensimmäisen luvun logo. Kuvassa Jumbo Josh.
Toisen luvun logo. Kuvassa Banban.
Kolmannen luvun logo. Kuvassa Stinger Flynn.
Neljännen luvun logo. Kuvassa Sheriffi Toadster.
Kuudennen luvun logo. Kuvassa Bittergigglen molemmat puolet.
Seitsemännen luvun logo. Kuvassa Syringeon.
Sarjan esiosan logo. Kuvassa Banban lapsena.
Kahdeksannen luvun logo. Kuvassa epäviralliselta nimeltään Flumbo.
Chavínin kulttuuri

Chavínkulttuurin alue
Chavínin kulttuuri oli nykyisen Perun ylänköalueelle levittäytynyt korkeakulttuuri. Chavínkulttuuri tunnetaan kiviarkkitehtuuristaan ja kiviveistoksistaan, jotka liittyivät uskonnollisiin uhrirituaaleihin. Chavínin aikana metallit tulivat ja kangaspuut yleistyivät käytössä, ja maissi levisi laajalle.
Kulttuurin alku sijoittuu noin 800 eaa. ja se tuhoutui suunnilleen 200 eaa. Kulttuuri on nimetty Chavín de Huantarin alueen mukaan.
Chavínin kulttuuria on pidetty Perun vanhimpana kulttuurina. Nykyisin tiedetään, että jo ennen sitä Perun rannikon jokilaaksoissa kukoisti monia paikalliskulttuureja niin sanotulla alkujaksolla noin 1800–800 eaa. Niihin liittyi suuria temppelikeskuksia. Chavínin piirteet alkoivat kehittyä rannikon keskuksissa ehkä jo 1500 eaa. Chavínin kulttuuri alkoi kukoistaa vasta monien suurten rannikon keskusten kuten Cerro Sechinin romahdettua noin 900 eaa. Joidenkin tutkijoiden mielestä Chavín oli rannikon aiempien kulttuurien rappiota, toisten mielestä huipentumaa. Ei tiedetä, levisikö Chavín rannikon kulttuurien luhistuttua, vai kukistivatko Chavínin hallitsijat rannikon kulttuurit.
Chavínia sanotaan arkeologien kielenkäytössä laajuutensa takia Perun "varhaiseksi horisontiksi". Se syntyi, kun rannikon alkujakson U-kirjaimen muotoisten temppelien traditio romahti, ja maissista tuli pääviljalajii. Chavín levisi Andien vuoristossa Tiwanakuun asti etelään ja Cupisnique Perun pohjoisrannikolla.
Chavinin edeltäjät

Chavínilaisia piirteitä on ollut rannikolla ehkä jo 1500–1300 eaa.
Chavínia muistuttavaa kulttuuria esiintyi Perun alkujakson lopulla noin 1300–850 eaa. Cerro Sechínin kaiverrukset ajoittuvat vuoteen 1300 eaa. Cerro Sechínistä on löydetty kiviveistoksia ajalta noin 1300 eaa. "Chavinoidi"-kerrostuma oli Kotoshissa noin 1200–870 eaa. Samoin La Galgadassa ja Shillacotossa oli "chavinismia" noin 1200–900 eaa. Rannikon Huaca de los Reyesin temppeliveistokset muistuttavat Chavinia noin 1200 eaa. Anconissa ja Garagayssa oli "chavinoideja" noin 1000 eaa.
Chavínin yhtenäiskulttuuri saattaa merkitä varhaisen valtakunnan levittäytymistä alueelle tai kaupan voimistumista. Tähän saattaa liittyä rannikon varhaisen muotoutumiskauden paikalliskulttuurien heikkeneminen noin 1100–600(?) eaa. Noin 900–700 eaa. monet rannikon keskukset luhistuivat.  Varsinainen Chavínin kulttuuri syntyi noin 800 eaa, ja levisi laajalle noin 400 eaa.
Chavínkulttuuri

Chavínin kulttuuri levisi alussa Perun pohjoisesta vuoristosta keskiseen ja eteläiseen vuoristoon. Sen jälkeen kulttuuri saapui rannikolle ja Perun etelärannikolle, muun muassa Carhuaan ja Ocucajeen ja Titicacajärven lähelle Pucaraan.
Chavín de Huantarin huippuvaihe oli 500–200 eaa.
Chavín de Huantarista on löydetty noin 72×75 metrin kokoinen Castillo, kivinen rakennelma, jonka muurissa on jaguaarijumalan päitä. Paikalla on myös "suuri aukio", neliömäinen syvennys. On päätelty, että Chavínin kulttuuri on tullut paikkaan muualta. Monet Chavínin kulttuurin piirteet noudattavat vanhaa rannikon perinnettä: U-kirjaimen muotoiset temppelit ja pyöreät syvennykset.
Chavín de Huantarissa lienee asunut vain noin 3 000–4 000 asukasta. Paikka oli pieni verrattuna rannikon suuriin "metropoleihin". Chavínin aikana kulttuuri muuttui: keksittiin kangaspuut, metallia opittiin käsittelemään taitavasti, keramiikkaa muotoiltiin ja koristeltiin ja maissi levisi laajalle.
Kulttuuri oli huipussaan noin 400–200 eaa. Siihen liittyy niin sanottu Cupisniquen keramiikka. Kulttuurille on ominaista muun muassa massiiviset kiviveistokset. Titicacajärven eteläpuolella taas vaikutti 600–100 eaa. Chiripan kulttuuri, etelässä kukoisti Paracaskulttuuri.
Aikajako > Eräs aikajako

Chavín-kausi jaetaan Urabarriun, Chakinanin ja Jarabarriuhun n. 1100–250 eaalähde?
900–500 eaa. Ubarriu: Muutama sata asukasta, hajanainen asutus
500–400 eaa. Chakinani: kauppa lisääntyi, ihmiset muuttivat seramoniakeskuksen ympärille
400–250 eaa. Jabarriu: Väestö kasvoi nopeasti. Pääkeskus ja ylempänä vuoristossa satelliittikeskuksia. Yhteiskunnallista eriarvoisuutta ja työnjakoa. Rikkaat asuivat temppelin lähellä, köyhemmät kauempana.
Aiheesta muualla

Chavín - Perun kulttuurien äiti[vanhentunut linkki] – Verkkoartikkeli Tiede-lehdessä
Chavín-kulttuurin kivikaiverrus monumenttirakennuksen seinässä.
Ray Abruzzo

Ray Abruzzo vuonna 2016.
Ray Abruzzo (s.  12. elokuuta 1954 Queens, New York) on yhdysvaltalainen näyttelijä.
Abruzzo tunnetaan muun muassa televisiosarjasta Sopranos, jossa hän esitti Little Carmine Lupertazzia. Abruzzo on näytellyt myös John Zorellia Dynastiassa sekä Mike McGuirea Oikeus ja kohtuus -sarjassa. Hänellä on ollut rooleja myös televisio-ohjelmissa Diagnoosi: Murha, Enkelin kosketus, L.A. Law, Mad Men, Murhasta tuli totta, NYPD Blue sekä Silkkiä ja luoteja.
Aiheesta muualla

Ray Abruzzo Internet Movie Databasessa. (englanniksi)
| --- | --- |
Auktoriteettitunnisteet :  VIAF
Helmina von Chézy

Helmina von Chézy.
Helmina von Chézy (alk. Wilhelmine Christiane von Klencke; 26. tammikuuta 1783 Berliini — 28. tammikuuta 1856 Genève) oli saksalainen runoilija, toimittaja ja libretisti.
Wilhelmine von Klencke syntyi kirjalliseen sukuun. Hän oli kirjailija Caroline Louise von Klencken (1754–1802) tytär ja runoilija Anna Louisa Karschin (1722–1791) tyttärentytär; hänen isänsä oli Preussin armeijan upseeri Karl Friedrich von Klencke (1760–1826). Wilhelminen syntyessä vanhemmat olivat jo eronneet, ja hän asui ajoittain isoäitinsä hoivissa.
Wilhelmine von Klencke aloitti kirjailijanuransa jo vuonna 1797. Uransa ajan hän edusti romanttista koulukuntaa. Hän avioitui vuonna 1799 vapaaherra Gustav von Hastferin kanssa, mutta liitto päättyi eroon jo seuraavana vuonna. Vuonna 1801 hän muutti Félicité de Genlis'n kutsusta Pariisiin ja työskenteli saksalaisten lehtien kirjeenvaihtajana nimellä Helmina von Hastfer. Koska hän kirjoitti kriittisesti poliittisista tapahtumista, hän joutui toistuvasti kahnauksiin sensuurin kanssa. Hänellä oli lyhyt suhde Adelbert von Chamissoon, ja tämä antoi romaaninsa Peter Schlemihl (Varjoa vailla) sankarittarelle nimen Mina Helminan mukaan. Pariisissa Helmina von Hastfer seurusteli kuuluisuuksien kanssa ja kuvasi kulttuuripiirien elämää kaksiosaisessa teoksessaan Leben und Kunst in Paris seit Napoléon I. (1805 ja 1807).
Friedrich Schlegelin kautta von Klencke tutustui orientalisti Antoine-Léonard de Chézyhin (1773–1832) ja avioitui tämän kanssa 1805. Heille syntyi kaksi poikaa, mutta avioliitto oli onneton ja von Chézy palasi Saksaan vuonna 1810. Vapaussotien aikana ja niiden jälkeen hän työskenteli sairaaloissa ja keräsi veteraaneille rahaa kirjallaan Neue auserlesene Schriften. Kun hän arvosteli sotilassairaaloiden oloja vuonna 1816, häntä syytettiin herjauksesta, mutta E. T. A. Hoffmannin johtama tuomioistuin vapautti hänet syytteestä.
Vuodesta 1817 alkaen von Chézy asui Dresdenissä ja kirjoitti muun muassa libreton Carl Maria von Weberin oopperaan Euryanthe, ja Franz Schubert sävelsi musiikkia hänen näytelmäänsä Rosamunde, Kyproksen ruhtinatar.
Koko elämänsä ajan von Chézy muutti kaupungista toiseen. Pariisin jälkeen hän ehti asua Heidelbergissa, Frankfurt am Mainissa, Kölnissä, Münchenissä, Wienissä ja useissa muissa kaupungeissa, ennen kuin asettui Genèveen vuonna 1852.
Aviomiehen A.-L. de Chézyn kuoltua Helmine von Chézyn taloudellinen tilanne heikkeni. Pojan Max von Chézyn kuolema vuonna 1846 järkytti häntä niin, ettei hän enää julkaissut paljonkaan. Viimeisinä elinvuosinaan von Chézy kärsi sokeudesta. Vuosina 1853–1855 hän saneli muistelmansa Bertha Christiane Borngräberille, ja ne julkaistiin postuumisti.
Teoksia

Geschichte der tugendsamen Euryanthe von Savoyen. Leipzig 1804.
Leben und Kunst in Paris seit Napoleon I. Weimar 1805–1807 (2 osaa).
Erinnerungen aus meinem Leben, bis 1811.
Neue auserlesene Schriften der Enkelin der Karschin. Heidelberg 1817.
Gedichte I–II. Aschaffenburg 1812.
Die drei weißen Rosen (albumissa Urania 1821).
Erzählungen und Novellen I–II. Leipzig 1822.
Rosamunde, Fürstin von Zypern (näytelmä)
Stundenblumen I–IV. Wien 1824–1827.
Emmas Prüfungen. Heidelberg 1827.
Herzenstöne auf Pilgerwegen. Sulzbach 1833.
Überlieferungen und Umrisse aus Napoleons Tagen. 1840
Unvergessenes: Denkwürdigkeiten aus dem Leben von Helmina von Chézy. Von ihr selbst erzählt I–II. Leipzig 1859.
Kirjallisuutta

Baumgartner, Karin: »Die Männer sind nicht zum Frieden geboren.« Krieg und Männlichkeit in den Texten von Helmina von Chézy, Caroline de la Motte Fouqué und Karoline Pichler. – Kriegsfrauen und Friedensmänner: Geschlechterrollen im Krieg, s. 20–25. Kassel 2005 (Ariadne 47).
Baumgartner, Karin: Das Reisehandbuch als weibliche Auftragsarbeit im Vormärz: Helmina von Chézys Gemälde von Heidelberg (1816) und Norika (1833). –  Christina Ujma (toim.): Wege in die Moderne. Reiseliteratur von Schriftstellerinnen und Schriftstellern des Vormärz. Bielefeld 2009. ISBN 978-3-89528-728-2
Hundt, Irina: „Wäre ich besonnen, wäre ich nicht Helmina.“ Helmina von Chézy (1783–1856) – Porträt einer Dichterin und Publizistin. – Forum Vormärz Forschung, Jahrbuch 1996: Autorinnen des Vormärz (toim. H. Brandes & D. Kopp), s. 43–79. Bielefeld 1997.
Hundt, Irina – Waidelich, T. G.: „Im gastlichen Hause Mendelsohns“ Erinnerungen an den Mendelssohnschen Salon von Helmina von Chézy. – Schubert: Perspektiven, 5 (2005), s. 92–100.
Panagl, Oswald: Bewundert wenig und viel gescholten. Helmina von Chézy als Textdichterin für Carl Maria von Weber (Euryanthe) und Franz Schubert (Rosamunde). – Die ,Schaubühne‘ in der Epoche des Freischütz, s. 423–435. Anif 2009.
Savoy, Bénédicte (toim.): Helmina von Chézy. Leben und Kunst in Paris seit Napoleon I. Akademie Verlag, Berlin 2009. ISBN 978-3-05-004628-0
Waidelich, T. G.: „Wer zog gleich aus der Manteltasche ein Opernsujet?“ Helmina von Chézys gescheiterte Libretto-Projekte für Felix Mendelssohn Bartholdy. – Mendelssohn Studien 12 (2001), s. 149–177.
Waidelich, T. G.: „Durch Webers Betrügerey die Hände so gebunden“. Helmina von Chézys Kampf um die Urheberrechte an ihrem Euryanthe-Libretto in ihrer Korrespondenz und Brief-Entwürfen. – Weberiana 18 (2008), s. 33–68.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Tšekki  Australia  Alankomaat  Puola  Portugali  Vatikaani 
Tieteilijät:  CiNii 
Taiteenala:  FID  MusicBrainz 
Henkilöt:  BMLO  Deutsche Biographie  DDB  Trove 
Muut:  RISM  SNAC  IdRef
Monique Jacquet

Monique Jacquet (s. 26. maaliskuuta 1922) on entinen ranskalainen yleisurheilija, joka kilpaili pikajuoksijana ja pituushyppääjänä.
Jacquet edusti Ranskaa kaksissa Euroopan-mestaruuskilpailuissa. Brysselissä 1950 hän sijoittui pituushypyssä yhdeksänneksi tuloksella 522 cm. Bernin EM-kilpailuissa 1954 hän karsiutui sekä 100 metrin juoksun että 4 × 100 metrin viestijuoksun alkuerissä.
Jacquet voitti Ranskan mestaruuden pituushypyssä vuosina 1950–1953 sekä 100 metrin juoksussa 1954. Hän kuului Ranskan ennätyksen juosseeseen viestijoukkueeseen useita kertoja vuosina 1954–1955.